न्यूयॉर्क सिटी () अमेरिका देस के सबसे ढेर जनसंख्या वाला शहर बाटे। साल 2020 के जनसंख्या अनुमान 8,804,190 बाटे जे  एरिया में बितरित बाटे आ न्यूयॉर्क शहर अमेरिका के सभसे घन आबादी वाला प्रमुख शहर भी बाटे। न्यूयॉर्क राज्य के दक्खिनी छोर पर स्थित ई शहर न्यूयॉर्क महानगरीय इलाका के केंद्र हवे, शहरी क्षेत्र के हिसाब से दुनिया के सभसे बड़ महानगरीय इलाका हवे। अपना महानगरीय सांख्यिकीय क्षेत्र में 20.1 मिलियन से ढेर लोग आ 2020 के हिसाब से कंबाइंड सांख्यिकीय क्षेत्र में 23.5 मिलियन लोग के साथ न्यूयॉर्क दुनिया के सभसे ढेर जनसंख्या वाला मेगासिटी सभ में से एक बा। न्यूयॉर्क शहर के दुनिया के सांस्कृतिक, बित्तीय आ मीडिया के राजधानी बतावल गइल बा आ ई वाणिज्य, मनोरंजन, रिसर्च, टेक्नालॉजी, शिक्षा, राजनीति, पर्यटन, डाइनिंग, कला, फैशन आ खेल सभ पर काफी परभाव डाले ला। ई दुनिया के सभसे ढेर फोटो खीचल गइल (मोस्ट फोटोग्राफ्ड) वाला शहर हवे। संयुक्त राष्ट्र के मुख्यालय के सीट न्यूयार्क अंतर्राष्ट्रीय कूटनीति के एगो महत्वपूर्ण केंद्र हवे आ कबो-कबो एकरा के पूरा दुनिया के राजधानी शहर भी बतावल जाला।